Alates selle aasta algusest on võimalik ARK teenindusbüroos taotleda juhiloa väljastamist järgmise päeva pärastlõunaks.    Kiirkorras tellitud juhiloa riigilõiv on 800 krooni. Juhiloa taotluse saab vormistada ükskõik millises ARK büroos, kuid kiirkorras väljastatud juhiloa saab kätte järgmise tööpäeva pärastlõunaks ainult Tallinnas asuvatest ARK büroodest.    Juhiloa kiirkorras tellimine  on mõeldud eelkõige neile, kes näiteks enne välisreisi avastavad, et nende juhiloa kehtivus on lõppenud või lähimatel päevadel lõppemas. Lisaks ka neile, kelle juhiluba on varastatud, sest ajutise juhiloaga saab sõidukit juhtida ainult Eesti piires. Seni puudus kiirkorras juhiloa väljastamise võimalus.    Kiirkorras juhiloa tellijatel palume tähelepanu pöörata sellele, et Tallinnas on ARKl kaks juhiloa toiminguid tegevat kontorit: üks asub Mustamäel Mäepealse 19 ning teine kesklinnas Estonia pst  1/3. Mustamäe kontor on avatud esmaspäevast reedeni ning kesklinna kontor teisipäevast laupäevani.    Maaleht.ee